CELEX: 32013R1063
Language: el
Date: 2013-10-30 00:00:00
Title: Εκτελεστικός κανονισμός (ΕΕ) αριθ. 1063/2013 της Επιτροπής, της 30ής Οκτωβρίου 2013 , σχετικά με την τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα όσον αφορά τη χρήση του συστήματος ισοδυναμίας στον τομέα της ζάχαρης

31.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 289/44
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1063/2013 ΤΗΣ ΕΠΙΤΡΟΠΉΣ
   της 30ής Οκτωβρίου 2013
   σχετικά με την τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα όσον αφορά τη χρήση του συστήματος ισοδυναμίας στον τομέα της ζάχαρης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως του κοινοτικού τελωνειακού κώδικα (1), και ιδίως το άρθρο 247,
   Εκτιμώντας τα ακόλουθα:
   
               (1)
            
            
               Το σημείο 3 του παραρτήματος 74 του κανονισμού (ΕΟΚ) αριθ. 2454/93 (2) επιτρέπει τη χρησιμοποίηση του συστήματος ισοδυναμίας μεταξύ ακατέργαστης ζάχαρης από ζαχαροκάλαμο (κωδικός ΣΟ 1701 11 90) και ακατέργαστης ζάχαρης από τεύτλα (κωδικός ΣΟ 1701 12 90) υπό την προϋπόθεση ότι λαμβάνονται παράγωγα προϊόντα που υπάγονται στον κωδικό ΣΟ 1701 99 10 (λευκή ζάχαρη).
            
         
               (2)
            
            
               Ωστόσο, το σημείο 3 του παραρτήματος 74 του κανονισμού (ΕΟΚ) αριθ. 2454/93 δεν μπορεί να εφαρμοστεί ορθά, επειδή δεν υπάρχει αγορά για την ακατέργαστη ζάχαρη από τεύτλα στην Ένωση.
            
         
               (3)
            
            
               Θα πρέπει να βρεθεί μια λύση που θα διασφαλίζει την ασφάλεια δικαίου στον τομέα της ζάχαρης σε σχέση με τη χρήση ισοδύναμων εμπορευμάτων.
            
         
               (4)
            
            
               Η λευκή ζάχαρη λαμβάνεται συνήθως από ζαχαρότευτλα με συνεχή διεργασία. Η ακατέργαστη ζάχαρη από τεύτλα δεν παράγεται ως ξεχωριστό προϊόν κατά την εν λόγω διεργασία και, ως εκ τούτου, δεν μπορεί να διατίθεται στην αγορά. Για τον λόγο αυτό, είναι σκόπιμο να επιτραπεί η χρήση ζαχαρότευτλων αντί ακατέργαστης ζάχαρης από τεύτλα ως ισοδύναμων εμπορευμάτων.
            
         
               (5)
            
            
               Η απόδοση της ακατέργαστης ζάχαρης από ζαχαροκάλαμο υπολογίζεται σύμφωνα με το παράρτημα IV μέρος Β σημείο III παράγραφος 3 του κανονισμού (ΕΚ) αριθ. 1234/2007 (3), διότι αυτό είναι μια ειδική μέθοδος υπολογισμού στον τομέα της ζάχαρης.
            
         
               (6)
            
            
               Οι παραπομπές στους κωδικούς της Συνδυασμένης Ονοματολογίας (ΣΟ) στο σημείο 3 του παραρτήματος 74 του κανονισμού (ΕΟΚ) αριθ. 2454/93 θα πρέπει να επικαιροποιηθούν λόγω των αλλαγών στη ΣΟ.
            
         
               (7)
            
            
               Το σημείο 3 του παραρτήματος 74 του κανονισμού (ΕΟΚ) αριθ. 2454/93 πρέπει συνεπώς να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το σημείο 3 του παραρτήματος 74 του κανονισμού (ΕΟΚ) αριθ. 2454/93 αντικαθίσταται από το ακόλουθο κείμενο:
   
      «3.   Ζάχαρη
      
      Επιτρέπεται η χρησιμοποίηση ισοδύναμων εμπορευμάτων μεταξύ μη ενωσιακής ακατέργαστης ζάχαρης από ζαχαροκάλαμο (κωδικοί ΣΟ 1701 13 90 ή/και 1701 14 90) και ζαχαρότευτλων (κωδικός ΣΟ 1212 91 80) υπό την προϋπόθεση ότι λαμβάνονται παράγωγα προϊόντα που υπάγονται στον κωδικό ΣΟ 1701 99 10 (λευκή ζάχαρη).
      Η ισοδύναμη ποσότητα ακατέργαστης ζάχαρης από ζαχαροκάλαμο, του ποιοτικού τύπου όπως ορίζεται στο παράρτημα IV μέρος Β σημείο ΙΙΙ του κανονισμού (ΕΚ) αριθ. 1234/2007 (4) υπολογίζεται πολλαπλασιάζοντας την ποσότητα της λευκής ζάχαρης με τον συντελεστή 1 0869565.
      Η ισοδύναμη ποσότητα ακατέργαστης ζάχαρης από ζαχαροκάλαμο που δεν είναι του ποιοτικού τύπου υπολογίζεται πολλαπλασιάζοντας την ποσότητα της λευκής ζάχαρης με συντελεστή ο οποίος λαμβάνεται με τη διαίρεση του 100 διά της απόδοσης της ακατέργαστης ζάχαρης από ζαχαροκάλαμο. Η απόδοση της ακατέργαστης ζάχαρης από ζαχαροκάλαμο υπολογίζεται όπως ορίζεται στο παράρτημα IV μέρος Β σημείο III παράγραφος 3 του κανονισμού (ΕΚ) αριθ. 1234/2007.
   
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Οκτωβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 302 της 19.10.1992, σ. 1.
   
      (2)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (ΕΕ L 253 της 11.10.1993, σ. 1).
   
      (3)  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (ΕΕ L 299 της 16.11.2007, σ. 1.).
   
      (4)  κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (“Ενιαίος κανονισμός ΚΟΑ”) (ΕΕ L 299 της 16.11.2007, σ. 1.)».